
Narva Linnavolikogu 19.05.2016.a otsuse nr 163
„Joala tn 23 maaüksuse munitsipaalomandisse 

taotlemine  ja maa sihtotstarbe määramine” muutmine

1. ASJAOLUD JA MENETLUSE KÄIK

Narva Linnavolikogu võttis 19.05.2016.a vastu otsuse nr 163 „Joala tn 23 maaüksuse munitsipaalomandisse taotlemine ja maa sihtotstarbe määramine“. Antud otsuse alusel esitas Narva Linnavalitsus 20.06.2016.a Ida-Viru Maavalitsusele taotluse Narva linnas Joala tn 23 (pindala 3450 m2) asuva maaüksuse maareformi seaduse §28 lõike 1 punkti 4 alusel Narva linna munitsipaalomandisse saamiseks. 

Maa munitsipaliseerimise menetluse käigus selgus, et Joala tn 23 maa-alal asuvad tehnilised ehitised mis on registreeritud ehitisregistris (koodi nr 220816991 all - kanalisatsiooni pumpla ja koodi nr 220817091 all - varjend) ja kuuluvad Narva Gate OÜ-le. 09.01.2017.a Narva Gate OÜ esitas Joala tn 23 maaüksusel asuvate ehitiste alusele maale hoonestusõiguse seadmiseks avalduse. 
Lähtudes ülaltoodust on pumpla ja varjundi teenindamiseks vajalikud maa-alad Joala tn 23 maaüksuse piiridest välja jäetud. Kuna Joala tn 23 maaüksuse kuju, piirid ning pindala muutuvad on 15.06.2017.a koostanud uus Joala tn 23 maaüksuse asendiplaan, kus maaüksuse uus pindala on 2070 m2.
Kuna uus Joala tn 23 maaüksuse pindala erineb Narva Linnavolikogu 19.05.2016.a otsuse nr 163 punktis 3.1 toodud pindalast, siis tuleb antud Narva Linnavolikogu otsust muuta maaüksuse pindala osas. 
2. ÕIGUSLIKUD ALUSED

2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 

2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. OTSUS

Muuta Narva Linnavolikogu 19.05.2016.a otsuse nr 163 „Joala tn 23 maaüksuse munitsipaalomandisse taotlemine ja maa sihtotstarbe määramine” punkti 3 alapunkt 3.1 ja sõnastada järgmiselt: 
„3.1 Taotleda Narva linna munitsipaalomandisse Joala tn 23 maaüksus (lisa1), ligikaudse

pindalaga 2 070 m2.“

4.RAKENDUSSÄTTED
4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

